Andrius Skuja

Andrius Skuja (g. 1992 m. rugpjūčio 9 d. Kuršėnuose, Šiaulių rajone) –  Lietuvos neįgaliųjų sporto lengvaatletis, paralimpietis. Varžosi F46 klasės (viršutinių galūnių negalia) rutulio stūmimo ir ieties metimo varžybose.
 Biografija 

A. Skuja gimė turėdamas dešiniojo peties pleksopatiją – periferinę nervų sistemos rezginių ligą.Jubiliejaus šiemet sulaukęs Andrius Skuja: didžiausia mano svajonė – paralimpinis medalis lrt.lt

Baigė Kuršėnų Pavenčių vidurinę mokyklą. Klaipėdos socialinių mokslų kolegijoje įgijo bakalauro laipsnį. Šiaulių universitete baigė kūno kultūros ir sporto edukologijos  magistro studijas. Šiaulių lengvosios atletikos ir sveikatingumo centre tapo savo trenerio Deimanto Jusio padėjėju, dirbo su kitais negalią turinčiais lengvaatlečiais – vaikais ir suaugusiaisiais.

 Sporto pasiekimai 

Daugiausiai pasiekė Europos neįgaliųjų lengvosios atletikos čempionatuose:Andrius Skuja parateam.lt
 Rutulio stūmime: auksas 2016 m., bronza 2018 m., sidabras 2021 m. 
 Ieties metime: bronza 2016 m., auksas 2018, 2021 m.

2021 m. Tokijo paralimpinėse žaidynėse užėmė 7 vietą (rutulio stūmimas) ir 9 vietą (ieties metimas). Dalyvavo 2024 m. Paryžiaus paralimpinėse žaidynėse.

 Šaltiniai 

 Nuorodos 

 Andrius Skuja paralympic.org

Kategorija:Lietuvos paralimpiečiai
Kategorija:Lietuvos neįgaliųjų lengvaatlečiai
Kategorija:Lietuvos rutulio stūmikai
Kategorija:Lietuvos ieties metikai